Eug(enius) episcopus s(ervus) s(ervorum) dei venerabilibus fratribus nostris Hu(goni) Senonensi archiepiscopo, G(odefrido) Lingonensi, T(heobaldo) Parisiacensi et He(nrico) Trecensi episcopis salutem et apostolicam benedictionem. Immoderatam presumptionem et intolerabilem contumaciam perfidorum burgensium de Vizeliaco, qui violata fidelitate et iuramento quod abbati et domino suo fecerant, eum de monasterio suo ausu nefario eicere et locum ipsum, quod utique ab exordio sue fundationis proprium beati Petri aloi() dium esse dinoscitur ac patrimonium, nobis, licet in vanum, auferre conantur, fraternitatis vestre notitiam latere non credimus. Ne igitur tantae presumptionis audatia impunita remaneat et in peius indisciplinatio perniciosa prorumpat, per presentia vobis scripta mandamus, quatinus predictos burgenses tanquam periuros et proditores et excommunicatos in nundinis et mercatis vestrarum parrochiarum recipi omnino prohibeatis, immo a quibuscumque parrochianorum vestrorum inveniri poterint, capi et rebus suis spoliari precijpiatis. f. Data Rome apud Sanctum P(etrum) XIIII Kal. Ianuarii.